ཞེས་སོགས་དང༌།ཡང་དེ་ཉིད་ལས།རི་རབ་ཟོམ་ནས་འབྲུ་སྣ་ལྔ་བླངས་ཏེ།།བོད་དུ་གཏོར་བས་མ་རྨོས་ལོ་ཏོག་བྱས།།རིན་ཆེན་སྣ་ལྔ་ཕྱག་གིས་བཅུས་ནས་གཏོར།།སྨོན་ལམ་མཛད་པས་མ་འོངས་སྐབས་སྐབས་སུ།།རིན་ཆེན་གཏེར་ཀུན་ས་ལས་རིམ་བཞིན་འབྱུང༌།།བྱང་ཆུབ་སེམས་དཔས་རང་གི་རིགས་རྒྱུད་རྣམས།།ཁྲིད་དེ་མ་རྨོས་པ་ཡི་ལོ་ཏོག་བསྟན།།ཏོག་ཟོས་པས་དེ་ཀུན་མི་ཉིད་གྱུར།།མ་རྨོས་འབྲུ་ཟ་གོས་སུ་ཤིང་ལོ་གྱོན།།ནགས་ན་རི་དྭགས་ལྟ་བུར་གནས་པ་ཡི།།ཀློ་དང་མོན་ལྟར་སྤྱོད་པས་བོད་ཡུལ་གང༌།།ཀུན་ཀྱང་ཕ་རིགས་མ་རིགས་གཉིས་སུ་གནས།།